ปฏิบัติตนอย่างไรเมื่อไปศาล
เมื่อเข้าไปในเขตศาล ควรปฏิบัติตน ดังนี้
• ห้ามนำอาวุธ ยาเสพติดและสิ่งผิดกฎหมายทุกชนิดเข้าไปในเขตศาล มิฉะนั้น อาจมีความผิดฐานละเมิดอำนาจศาล ตามมาตรา 31 แห่งประมวลกฎหมายวิธีพิจารณาความแพ่ง และอาจถูกดำเนินคดีอาญาด้วย
• ห้ามส่งเสียงดัง ทะเลาะวิวาทกันในศาล ไม่เปิดประตูเข้าๆ ออกๆ ห้องพิจารณา ขณะที่ศาลนั่งบัลลังก์ให้เป็นที่รำคาญแก่ผู้อื่น • ห้ามบันทึกภาพ เสียง หรือบันทึกวิดีโอโดยไม่ได้รับอนุญาต
• ห้ามสูบบุหรี่
• ห้ามพูดคุยกัน ห้ามนั่งหลับ ในห้องพิจารณา
• ห้ามใช้โทรศัพท์มือถือ

การปฏิบัติตนเมื่อเข้าไปในห้องพิจารณาคดี ควรปฏิบัติตน ดังนี้
• ขณะที่ศาลออกนั่งพิจารณาคดี ผู้ที่อยู่ในห้องพิจารณาคดีต้องแต่งกายสุภาพ เรียบร้อย
• เมื่ออยู่ในห้องพิจารณาคดีต้องสำรวม เมื่อศาลขึ้นหรือลงบัลลังก์ ต้องลุกขึ้นทำความเคารพ
• ขณะนั่งฟังการพิจารณาคดีต้องสำรวม สุภาพ ไม่พูดคุยกัน ไม่นั่งหลับ ไม่นั่งไขว่ห้าง ไม่สูบบุหรี่ ไม่อ่านหนังสือพิมพ์ ไม่สวมแว่นตาดำ ไม่รับประทานอาหารหรือเครื่องดื่ม